Ieslodzījuma vietu pārvaldes

atklāta konkursa

**"Medicīnas preču iegāde ar piegādi Latvijas ieslodzījuma vietām"**

(iepirkuma identifikācijas numurs IeVP 2018/4)

Iepirkuma procedūras ziņojums

Rīgā, 2018. gada 8. februārī

**1. Pasūtītājs:** Ieslodzījuma vietu pārvalde (turpmāk – Pārvalde), Stabu ielā 89, Rīgā, LV-1009

**Iepirkuma identifikācijas numurs:** IeVP 2018/4

**Iepirkuma procedūras veids**: atklātais konkurss Publisko iepirkumu likuma (turpmāk – Likums) noteiktajā kārtībā.

**Iepirkuma priekšmets un īss tā apraksts:** Medicīnas preču iegāde ar piegādi Latvijas ieslodzījuma vietām.

**2. Datums, kad informatīvais paziņojums publicēts Iepirkumu uzraudzības biroja mājas lapā:** 2018. gada 15. janvāris.

**3. Iepirkumu komisija:**

**Iepirkumu komisijas priekšsēdētāja:** Pārvaldes priekšnieka vietniece pulkvežleitnante Tatjana Trocka

**Iepirkumu komisijas priekšsēdētāja vietniece:** Pārvaldes centrālā aparāta Grāmatvedības daļas informācijas uzskaites galvenā speciāliste virsleitnante Jūlija Baranova

**Iepirkumu komisijas locekļi:**

Pārvaldes centrālā aparāta Tiesvedības daļas galvenā juriste virsleitnante Olga Sparāne

Pārvaldes centrālā aparāta Projektu izstrādes daļas vecākā referente virsleitnante Una Zvaigzne

Pārvaldes centrālā aparāta Uzraudzības daļas galvenais inspektors majors Madars Vekmanis

Pārvaldes centrālā aparāta Apsardzes daļas galvenais inspektors majors Vadims Petruhins

Bez balsstiesībām pieaicinātais eksperts Pārvaldes centrālā aparāta Medicīnas daļas vadītāja Irēna Rimša.

**Iepirkumu komisijas izveidošanas pamatojums**: Pārvaldes priekšnieka 2018. gada 2. janvāra rīkojumu Nr.1 "Par iepirkumu komisijas izveidošanu".

**Sagatavoja:**

Pārvaldes centrālā aparāta Iepirkumu un līgumu daļas galvenā speciāliste kapteine Vineta Vietniece.

**4. Pretendentiem noteiktās kvalifikācijas prasības, saskaņā ar iepirkuma IeVP 2018/4 nolikumā (turpmāk – Nolikums) noteiktām prasībām:**

|  |  |
| --- | --- |
| Nolikuma apakšpunkta Nr. | Nolikuma prasības |
| 4.1.1. | **apliecinājums** par to, ka pretendenta rīcībā ir sertifikāts, kas apliecina piedāvātās Preces atbilstību CE marķējumam un/vai ISO sertifikāts, ja to paredz Eiropas Savienības direktīvas, vai šo **sertifikātu apliecinātās kopijas**. |
| 4.1.2. | **apliecinājums**, ka pretendents apņemas nodrošināt pasūtīto preču bezmaksas piegādi 2 (divu) kalendāra dienu laikā, neatkarīgi no pasūtīto preču daudzuma. |
| 4.1.3. | **apliecinājumu**, ka piedāvātās preces kvalitāte, kvantitāte atbilst Nolikuma 1.pielikumā norādītajām prasībām. |
| 4.1.4. | **apliecinājums**, kas atbilst Nolikuma 3.pielikumā norādītajam. |

Pretendentu iesniegto piedāvājumu atbilstību Nolikuma kvalifikācijas prasībām.

|  |  |  |  |
| --- | --- | --- | --- |
| Nolikuma apakšpunkta Nr. | SIA "A.Medical", reģistrācijas Nr.40103599415 | SIA "Arbor Medical Korporācija", reģistrācijas Nr.40003547099 | SIA "Interlux", reģistrācijas Nr.40003793189 |
| 4.1.1. | Ir iesniegts/atbilst | Ir iesniegts/atbilst | Ir iesniegts/atbilst |
| 4.1.2. | Ir iesniegts/atbilst | Ir iesniegts/atbilst | Ir iesniegts/atbilst |
| 4.1.3. | Ir iesniegts/atbilst | Ir iesniegts/atbilst | Ir iesniegts/atbilst |
| 4.1.4. | Ir iesniegts/atbilst | Ir iesniegts/atbilst | Ir iesniegts/atbilst |

|  |  |  |  |
| --- | --- | --- | --- |
| Nolikuma apakšpunkta Nr. | SIA "Malli", reģistrācijas Nr.40002061616 | SIA "NMS Riga", reģistrācijas Nr.40003794470 | SIA "Viola Farma", reģistrācijas Nr.40003367731 |
| 4.1.1. | Ir iesniegts/atbilst | Ir iesniegts/atbilst | Ir iesniegts/atbilst |
| 4.1.2. | Ir iesniegts/atbilst | Ir iesniegts/atbilst | Ir iesniegts/atbilst |
| 4.1.3. | Ir iesniegts/atbilst | Ir iesniegts/atbilst | Ir iesniegts/atbilst |
| 4.1.4. | Ir iesniegts/atbilst | Ir iesniegts/atbilst | Ir iesniegts/atbilst |

Pretendentu iesniegtie tehniskie piedāvājumi atbilst Nolikuma Tehniskās specifikācijas prasībām.

Pretendentu piedāvājumi ir pareizi noformēti un atbilst Nolikuma prasībām.

**5. Pretendentu nosaukumi, kuri iesniedza piedāvājumus, kā arī piedāvātās cenas un pārbaudes rezultāti attiecībā uz pretendentu, kuram būtu piešķiramas līguma slēgšanas tiesības:**

Pretendentu finanšu piedāvājumi:

|  |  |  |  |
| --- | --- | --- | --- |
| **Pretendents** | Cena kopā EUR bez PVN (piedāvājuma izvēles kritērijs) 1.daļa | Cena kopā EUR bez PVN (piedāvājuma izvēles kritērijs) 2.daļa | Cena kopā EUR bez PVN (piedāvājuma izvēles kritērijs) 3.daļa |
| SIA "A.Medical", reģistrācijas Nr.40103599415 | - | 33,90 | - |
| SIA "Arbor Medical Korporācija", reģistrācijas Nr.40003547099 | 23,393 | - | - |
| SIA "Interlux", reģistrācijas Nr.40003793189 | - | 24,96 | - |
| SIA "Malli", reģistrācijas Nr.40002061616 | - | 14,20 | 120,55 |
| SIA "NMS Riga", reģistrācijas Nr.40003794470 | - | 28,26 | - |
| SIA "Viola Farma", reģistrācijas Nr.40003367731 | 6,30 | - | - |

Atzīme " **–** " nozīmē, ka piedāvājums šajā daļā netika iesniegts.

Atbilstoši Nolikuma prasībām katra Iepirkuma daļa sastāv no vairākām pozīcijām un piedāvājums jāiesniedz par visām daļā esošajām pozīcijām. Pretendents SIA "Viola Farma" ir iesniegusi finanšu piedāvājumu par Iepirkuma 1.daļā esošu vienu pozīciju (14.pozīciju). Attiecīgi Iepirkumu komisija uzskata pretendenta SIA "Viola Farma" piedāvājumu par neatbilstošu Nolikuma prasībām un turpmāk nevērtē.

Pretendentu finanšu piedāvājumus, ņemot vērā iepriekš minēto:

|  |  |  |  |
| --- | --- | --- | --- |
| **Pretendents** | Cena kopā EUR bez PVN (piedāvājuma izvēles kritērijs) 1.daļa | Cena kopā EUR bez PVN (piedāvājuma izvēles kritērijs) 2.daļa | Cena kopā EUR bez PVN (piedāvājuma izvēles kritērijs) 3.daļa |
| SIA "A.Medical", reģistrācijas Nr.40103599415 | - | 33,90 | - |
| SIA "Arbor Medical Korporācija", reģistrācijas Nr.40003547099 | 23,393 | - | - |
| SIA "Interlux", reģistrācijas Nr.40003793189 | - | 24,96 | - |
| SIA "Malli", reģistrācijas Nr.40002061616 | - | 14,20 | 120,55 |
| SIA "NMS Riga", reģistrācijas Nr.40003794470 | - | 28,26 | - |

Ņemot vērā, ka piedāvājuma izvēles kritērijs ir – viszemākā līgumcena katrā daļā atsevišķi ar nodokļiem (izņemot PVN) un izdevumiem (t.sk. ar preču piegādes, izkraušanas un citas izmaksas), kas atbilst Nolikumā minētajām prasībām un tehniskajai specifikācijai, līguma slēgšanas tiesības būtu piešķiramas:

1.daļā – SIA "Arbor Medical Korporācija", reģistrācijas Nr.40003547099, juridiskā adrese: Meistaru iela 7, Valdlauči, Ķekavas pag., Ķekavas nov., LV-1076.

2. un 3.daļā – SIA "Malli", reģistrācijas Nr.40002061616, juridiskā adrese: Dārzaugļu iela 1-112, Rīga, LV-1012.

**6. Pretendenta piedāvājuma izvēles kritērijs.**

"Pretendenta piedāvājuma izvēles kritērijs ir viszemākā līgumcena katrā daļā atsevišķi ar nodokļiem (izņemot PVN) un izdevumiem (t.sk. ar Preču piegādes, izkraušanas un citas izmaksas), kas atbilst Nolikumā minētajām prasībām un Tehniskajai specifikācijai. Līgumcenu katrā daļā atsevišķi veido daļā norādīto preču vienas vienības kopējā cena."

**7. Piedāvājumu iesniegšanas termiņš:** 2018. gada 2. februāris, plkst.11.00.

**8. Piedāvājumu atvēršanas vieta, datums un laiks:** Ieslodzījuma vietu pārvalde, Stabu ielā 89, Rīgā, LV-1009, 314.kabinetā, 2018. gada 2. februārī, plkst.11.00.

**9. Piedāvājuma vērtēšanas kopsavilkums:**

Atbilstoši Likuma 42.panta četrpadsmitās daļas nosacījumiem pasūtītājs, izmantojot Ministru kabineta noteikto informācijas sistēmu, pārbauda un saņem informāciju par pretendentiem.

Saskaņā ar E-izziņu sistēmas datubāzes saņemto informāciju pretendentiem SIA "Arbor Medical Korporācija", reģistrācijas Nr.40003547099, un SIA "Malli", reģistrācijas Nr.40002061616:

– nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150,00 *euro* (viens simts piecdesmit *euro* un nulle *euro* centi);

– nav pārkāpumu un noziedzīgo nodarījumu;

– nav pasludināts maksātnespējas process, nav apturēta saimnieciskā darbība, nav likvidācijas.

Iepirkuma 1. un 3.daļā ir viens pretendenta piedāvājums.

Saskaņā ar Ministru kabineta noteikumu Nr.107 "Iepirkuma procedūru un metu konkursu norises kārtība" 19.punktu, ja piedāvājumu ir iesniedzis tikai viens piegādātājs, iepirkuma komisija sagatavo un pasūtītājs ietver iepirkuma procedūras ziņojumā pamatojumu tam, ka izvirzītās pretendentu atlases prasības ir objektīvas un samērīgas. Ja iepirkuma komisija nevar pamatot, ka izvirzītās pretendentu atlases prasības ir objektīvas un samērīgas, tā pieņem lēmumu pārtraukt iepirkuma procedūru.

Latvijā ir daudz uzņēmumu, kas nodarbojas ar medicīnas preču tirdzniecību, vienlaikus nodrošinot pakalpojuma sniegšanu klientam (juridiskām klientam), piemēram, tie paši pretendenti, kas iesniedza piedāvājumu pārējās šī iepirkuma daļās, SIA "Mediq Latvija", SIA "OneMed", SIA "Elvim", SIA "Medilink" u.c.

Tādējādi pasūtītājs konstatē, ka konkrētajā tirgū ir daudz citu uzņēmumu (firmas), kas piegādā medicīnas preces un varētu atbilst atklāta konkursa noteiktajām pretendentu atlases prasībām, kuri nav pieteikušies ar atlases prasībām nesaistītu iemeslu dēļ.

Saskaņā ar Iepirkuma uzraudzības biroja skaidrojumu, pasūtītājs var nepārtraukt iepirkumu gadījumā, ja pretendentu atlases prasības ir objektīvas un samērīgas.

Iepirkuma (atklātā konkursa) Nolikumā ir ietvertas tikai minimālās Likuma 42. pantā noteiktās pretendenta kvalifikācijas prasības, kas ievērojot Likuma regulējumu, jāizpilda visiem pretendentiem.

Ņemot vērā to, ka Nolikumā izvirzītās prasības pretendentiem ir objektīvas un samērīgas, proti, Nolikumā ir iekļautas Likumā noteiktās minimālās prasības, kas objektīvi nepieciešamas iepirkuma līguma izpildei un kuras pasūtītājs nevar neiekļaut, Iepirkumu komisija **nolēma:**

1. Par Pārvaldes rīkotā Iepirkuma uzvarētāju atzīt un līguma slēgšanas tiesības piešķirt:

1.daļā – SIA "Arbor Medical Korporācija", reģistrācijas Nr.40003547099, juridiskā adrese: Meistaru iela 7, Valdlauči, Ķekavas pag., Ķekavas nov., LV-1076.

2. un 3.daļā – SIA "Malli", reģistrācijas Nr.40002061616, juridiskā adrese: Dārzaugļu iela 1-112, Rīga, LV-1012.

2. Saskaņā ar Likuma 37.panta otrās un trešās daļas nosacījumiem, informēt visus pretendentus par Iepirkumu komisijas lēmuma 1.punktā norādīto triju darbdienu laikā pēc Iepirkumu komisijas lēmuma pieņemšanas.

3. Atbilstoši Pārvaldes 2017. gada 12. septembra iekšējiem noteikumiem Nr. 1/16–n.–27 "Iepirkumu organizēšanas kārtība" un ievērojot Likumā noteiktos termiņus līguma noslēgšanai, uzdot Pārvaldes centrālā aparāta Iepirkumu un līgumu daļai koordinēt līgumu noslēgšanu ar Iepirkumu komisijas lēmuma 1.punktā norādītajiem pretendentiem.

4. Saskaņā ar Likuma 29. panta pirmo daļu par Iepirkuma procedūras rezultātiem publicēt informāciju Iepirkumu uzraudzības biroja tīmekļa vietnē 10 (desmit) darbdienu laikā pēc tam, kad noslēgts Iepirkuma līgums.

Sagatavotājs: V. Vietniece